ddrg/super_eurlex huggingface dataset:
Komission asetus (EY) N:o 1420/96, annettu 22 päivänä heinäkuuta 1996, maataloustuotteiden interventio-ostoihin sovellettavien arvonvähennyskertoimien vahvistamisesta varainhoitovuodeksi 1997



Virallinen lehti nro L 182 , 23/07/1996 s. 0012 - 0013



KOMISSION ASETUS (EY) N:o 1420/96, annettu 22 päivänä heinäkuuta 1996, maataloustuotteiden interventio-ostoihin sovellettavien arvonvähennyskertoimien vahvistamisesta varainhoitovuodeksi 1997 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä 2 päivänä elokuuta 1978 annetun neuvoston asetuksen (ETY) N:o 1883/78 (1), sellaisena kuin se on viimeksi muutettuna asetuksella (EY) N:o 1259/96 (2), ja erityisesti sen 8 artiklan, sekä katsoo, että asetuksen (ETY) N:o 1883/78 8 artiklan mukaisesti julkiseen interventioon ostettavien maataloustuotteiden järjestelmällinen arvonvähennys tehdään niiden ostohetkellä; tämän vuoksi komissio vahvistaa jokaiselle kyseiselle tuotteelle arvon vähenemistä koskevan prosenttimäärän ennen kunkin varainhoitovuoden alkua; arvon vähentäminen vastaa enintään kunkin tuotteen ostohinnan ja ennakoidun myyntihinnan välistä erotusta, asetuksen (ETY) N:o 1883/78 8 artiklan 3 kohdan nojalla komissio voi rajoittaa arvon vähenemisen ostohetkellä murto-osaan tästä arvonvähennysprosentista, jonka on oltava vähintään 70 prosenttia kokonaismäärästä; vaikuttaa tarkoituksenmukaiselta vahvistaa myös varainhoitovuodeksi 1997 kertoimet, joita interventioelimet soveltavat tuotteiden kuukausittaisiin ostoarvoihin voidaakseen todeta arvon alenemisen kokonaismäärät, ja tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla Liitteessä oleville tuotteille, jotka julkisen interventio-oston johdosta ovat varastoituina tai interventioelinten hallussa 1 päivän lokakuuta 1996 ja 30 päivän syyskuuta 1997 välisenä aikana, tehdään näiden tuotteiden ostohinnan ja ennakoidun myyntihinnan erotuksen kattava arvonvähennys. 2 artikla Arvon vähenemistä koskevien määrien toteamiseksi interventioelinten on sovellettava joka kuukausi ostettujen tuotteiden arvoon liitteessä mainittuja kertoimia. Näin määräytyvien menojen määristä on toimitettava tieto komissiolle komission asetuksen (EY) N:o 296/96 (3) mukaisesti laadittujen ilmoitusten yhteydessä. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 216, 5.8.1978, s. 1 (2) EYVL N:o L 163, 2.7.1996, s. 10 (3) EYVL N:o L 39, 17.2.1996, s. 5 LIITE Kuukausittaisiin ostoarvoihin sovellettavat arvonvähennyskertoimet "k" [asetuksen (ETY) N:o 1883/78 8 artiklan 3 kohta] >TAULUKON PAIKKA>
Komission asetus (EY) N:o 1480/96, annettu 26 päivänä heinäkuuta 1996, Tunisiasta peräisin olevan oliiviöljyn tuontia koskevista erityisistä toimenpiteistä annetun neuvoston asetuksen (EY) N:o 447/96 yksityiskohtaisista soveltamissäännöistä ja Uruguayn kierroksen maataloussopimuksen täytäntöönpanoon liittyvistä tietyistä siirtymätoimenpiteistä oliiviöljyalalla annetun asetuksen (EY) N:o 1477/95 muuttamisesta annetun asetuksen (EY) N:o 666/96 oikaisemisesta



Virallinen lehti nro L 188 , 27/07/1996 s. 0020 - 0020



KOMISSION ASETUS (EY) N:o 1480/96, annettu 26 päivänä heinäkuuta 1996, Tunisiasta peräisin olevan oliiviöljyn tuontia koskevista erityisistä toimenpiteistä annetun neuvoston asetuksen (EY) N:o 447/96 yksityiskohtaisista soveltamissäännöistä ja Uruguayn kierroksen maataloussopimuksen täytäntöönpanoon liittyvistä tietyistä siirtymätoimenpiteistä oliiviöljyalalla annetun asetuksen (EY) N:o 1477/95 muuttamisesta annetun asetuksen (EY) N:o 666/96 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tunisiasta peräisin olevan oliiviöljyn tuontia koskevista erityisistä toimenpiteistä 11 päivänä maaliskuuta 1996 annetun neuvoston asetuksen (EY) N:o 447/96 (1) ja erityisesti sen 3 artiklan, sekä katsoo, että komission asetuksen (ETY) N:o 666/96 (2) tuontitodistuksiin tehtäviä merkintöjä koskevassa 4 artiklassa oleva viittaus yhteisön sääntelyyn on virheellinen; tämän vuoksi kyseinen asetus on oikaistava, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 666/96 4 artikla seuraavasti: "4 artikla Asetuksen 2 artiklassa säädettyjen tuontitodistusten 20 ruudussa on oltava yksi seuraavista merkinnöistä: - Derecho de aduana fijado por el Reglamento (CE) n° 447/96 - Told fastsat ved forordning (EF) nr. 447/96 - Zoll gemäß Verordnung (EG) Nr. 447/96 - Äáóìüò ðïõ êáèïñßóôçêå áðü ôïí êáíïíéóìü (ÅÊ) áñéè. 447/96 - Customs duty fixed by Regulation (EC) No 447/96 - Droit de douane fixé par le règlement (CE) n° 447/96 - Dazio doganale fissato dal regolamento (CE) n. 447/96 - Bij Verordening (EG) nr. 447/96 vastgesteld douanerecht - Direito aduaneiro fixado pelo Regulamento (CE) nº 447/96 - Asetuksessa (EY) N:o 447/96 vahvistettu tulli - Tull fastställd genom förordning (EG) nr 447/96. Poiketen siitä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen laskettu määrä ei voi olla suurempi kuin tuontitodistuksen 17 ja 18 ruudussa ilmoitettu määrä. Tämän vuoksi luku `0` on merkitty mainitun todistuksen 19 ruutuun." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 62, 13.3.1996, s. 1 (2) EYVL N:o L 92, 13.4.1996, s. 9
Komission asetus (EY) N:o 1481/96, annettu 26 päivänä heinäkuuta 1996, tiettyjen maatalouden muuntokurssien alenemiseen liittyviä hyvityksiä koskevista yksityiskohtaisista säännöistä annetun asetuksen (EY) N:o 2921/95 muuttamisesta



Virallinen lehti nro L 188 , 27/07/1996 s. 0021 - 0021



KOMISSION ASETUS (EY) N:o 1481/96, annettu 26 päivänä heinäkuuta 1996, tiettyjen maatalouden muuntokurssien alenemiseen liittyviä hyvityksiä koskevista yksityiskohtaisista säännöistä annetun asetuksen (EY) N:o 2921/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden muuntokurssien huomattavaan alenemiseen liittyvistä hyvityksistä ennen 1 päivää heinäkuuta 1996 18 päivänä joulukuuta 1995 annetun neuvoston asetuksen (EY) N:o 2990/95 (1), sellaisena kuin se on viimeksi muutettuna asetuksella (EY) N:o 1451/96 (2), ja erityisesti sen 2 artiklan 4 kohdan, sekä katsoo, että komission asetuksessa (EY) N:o 2921/95 (3), sellaisena kuin se on muutettuna asetuksella (EY) N:o 459/96 (4), vahvistetuissa määräajoissa on otettava huomioon asetuksen (EY) N:o 2990/95 jatkaminen 30 päivään kesäkuuta 1996 asti; asetuksen (EY) N:o 2921/95 2 artiklan 2 kohdassa tarkoitetun tuen määrään sovellettava muuntokurssi, joka on vahvistettu kyseisen toiminnan taloudellisen päämäärän perusteella, on tämän vuoksi mukautettava niissä tapauksissa, joissa saman valuuttayksikön maatalouden muuntokurssit ovat useaan otteeseen huomattavasti alentuneet, ja tässä asetuksessa tarkoitetut toimenpiteet ovat kyseisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2921/95 seuraavasti: 1. Korvataan 2 artiklan 2 kohta seuraavasti: "2. Asetuksen (EY) N:o 1527/95 tai asetuksen (EY) N:o 2990/95 2 artiklan 2 kohdassa vahvistetut ecuina ilmaistut määrät muunnetaan kansalliseksi valuutaksi sillä maatalouden muuntokurssilla, joka on voimassa välittömästi ennen tämän määrän vahvistamiseen vaikuttavaa kyseistä huomattavaa alenemista." 2. Korvataan 3 artiklan 1 kohdan toinen luetelmakohta seuraavilla luetelmakohdilla: "- 1 päivänä tammikuuta 1996 asetuksen (EY) N:o 2990/95 mukaisesti myönnettävien tukien osalta maatalouden muuntokurssien huomattavan alenemisen korvaamiseksi ennen 30 päivää heinäkuuta 1996, - 1 päivänä heinäkuuta 1996 muiden asetuksen (EY) N:o 2990/95 mukaisesti myönnettävien tukien osalta." 3. Lisätään seuraava alakohta 5 artiklan 1 kohtaan: "Kuitenkin 30 päivän kesäkuuta 1996 jälkeen tapahtuneen maatalouden muuntokurssien huomattavan alenemisen osalta tuen myöntämislupaa koskeva pyyntö on esitettävä viimeistään 30 päivänä kesäkuuta 1997." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 312, 23.12.1995, s. 7 (2) EYVL N:o L 187, 26.7.1996, s. 1 (3) EYVL N:o L 305, 19.12.1995, s. 60 (4) EYVL N:o L 64, 14.3.1996, s. 12
Komission asetus (EY) N:o 1506/96, annettu 29 päivänä heinäkuuta 1996, Kanariansaarten hedelmä- ja vihannesjalostealan tuotteiden hankintaa koskevan tuen vahvistamisesta neuvoston asetuksen (ETY) N:o 1601/92 2 ja 3 artiklassa säädetyn järjestelmän mukaisesti annetun asetuksen (EY) N:o 3010/94 muuttamisesta



Virallinen lehti nro L 189 , 30/07/1996 s. 0080 - 0081



KOMISSION ASETUS (EY) N:o 1506/96, annettu 29 päivänä heinäkuuta 1996, Kanariansaarten hedelmä- ja vihannesjalostealan tuotteiden hankintaa koskevan tuen vahvistamisesta neuvoston asetuksen (ETY) N:o 1601/92 2 ja 3 artiklassa säädetyn järjestelmän mukaisesti annetun asetuksen (EY) N:o 3010/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 3 artiklan 4 kohdan, sekä katsoo, että komission asetuksessa (EY) N:o 3010/94 (3), sellaisena kuin se on muutettuna komission asetuksella (EY) N:o 1363/95 (4), vahvistetaan tukien määrä yhteisön markkinoilta tulevien hedelmä- ja vihannesjalostealan tuotteiden toimittamiseksi Kanariansaarille asetuksen (ETY) N:o 1601/92 3 artiklan 2 kohtaa soveltaen, edellä mainitut määrät olisi mukautettava ottaen huomioon erityisesti tuontitariffijärjestelmän muutoksesta johtuva maailmanmarkkinoiden hankintaedellytysten kehitys; vaikuttaa sopivalta määrittää tuen määrä kullekin tuotteelle kyseisen tuotteen erilaisiin ainesosiin tariffinimikkeistön mukaisesti sovellettavien tullien keskiarvon perusteella; olisi säädettävä toimenpiteen voimaantulosta arvioidun hankintataseen soveltamiskaudesta alkaen, ja tässä asetuksessa säädetyt toimenpiteet ovat hedelmä- ja vihannesjalostealan tuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3010/94 liite tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 260, 31.10.1995, s. 10 (3) EYVL N:o L 320, 13.12.1994, s. 5 (4) EYVL N:o L 132, 16.6.1995, s. 8 LIITE "LIITE ASETUKSEN I ARTIKLASSA TARKOITETUT TUKIEN MÄÄRÄT >TAULUKON PAIKKA>
KOMISSION ASETUS (EY) N:o 1515/96, annettu 29 päivänä heinäkuuta 1996, omenoiden perus- ja ostohinnan alentamista markkinointivuoden 1996/97 osalta markkinointivuodeksi 1995/96 vahvistetun interventiokynnyksen ylittymisen vuoksi



Virallinen lehti nro L 189 , 30/07/1996 s. 0097 - 0098



KOMISSION ASETUS (EY) N:o 1515/96, annettu 29 päivänä heinäkuuta 1996, omenoiden perus- ja ostohinnan alentamista markkinointivuoden 1996/97 osalta markkinointivuodeksi 1995/96 vahvistetun interventiokynnyksen ylittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 16 b artiklan 4 kohdan, sekä katsoo, että komission asetuksessa (EY) N:o 1900/94 (3), sellaisena kuin se on viimeksi muutettuna asetuksella (EY) N:o 1821/95 (4), omenoiden interventiokynnykseksi vahvistettiin 281 700 tonnia markkinointivuoden 1995/96 osalta; jos omenien ja kukkakaalien interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89 (5), sellaisena kuin se on viimeksi muutettuna asetuksella (EY) N:o 1327/95 (6), 2 artiklan 2 ja 3 kohdan mukaisesti markkinointivuoden aikana omenoiden osalta toteutetut interventiotoimenpiteet koskevat määriä, jotka ylittävät tälle tuotteelle kyseiseksi markkinointivuodeksi vahvistetun interventiokynnyksen, omenoiden seuraavaksi markkinointivuodeksi vahvistettua perus- ja ostohintaa alennetaan 1 prosentilla jokaista interventiokynnyksen ylittävää 86 500 tonnin erää kohti, jäsenvaltioiden toimittamien tietojen perusteella yhteisössä markkinointivuonna 1995/96 toteutetut interventiotoimenpiteet kohdistuivat 609 512 tonniin; komissio totesi kyseiseksi markkinointivuodeksi vahvistetun interventiokynnyksen ylittyneen 327 812 tonnilla, edeltävästä seuraa, että neuvoston asetuksessa (EY) N:o 1542/95 (7) vahvistettua omenoiden perus- ja ostohintaa on alennettava 3 prosentilla, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Alennetaan asetuksessa (EY) N:o 1542/95 markkinointivuodeksi 1996/97 vahvistettua omenoiden perus- ja ostohintaa 3 prosentilla ja vahvistetaan ne liitteessä esitetyllä tavalla. 2 artikla Tämä asetus tulee voimaan 1 päivänä elokuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 118, 20.5.1972, s. 1 (2) EYVL N:o L 132, 16.6.1995, s. 8 (3) EYVL N:o L 194, 29.7.1994, s. 14 (4) EYVL N:o L 175, 27.7.1995, s. 31 (5) EYVL N:o L 118, 29.4.1989, s. 21 (6) EYVL N:o L 128, 13.6.1995, s. 8 (7) EYVL N:o L 148, 30.6.1995, s. 23 LIITE MARKKINOINTIVUODEN 1996/97 PERUS- JA OSTOHINTA MARKKINOINTIVUODEKSI 1995/96 VAHVISTETUN INTERVENTIOKYNNYKSEN YLITTYMISEN VUOKSI Omenat >TAULUKON PAIKKA>
KOMISSION ASETUS (EY) N:o 1525/96, annettu 30 päivänä heinäkuuta 1996, yhteisön tariffikiintiöiden avaamisesta CN-koodeihin 0104 10 30, 0104 10 80, 0104 20 90 ja 0204 kuuluville lampaille, vuohille, lampaanlihalle ja vuohenlihalle vuodeksi 1996 annetun asetuksen (EY) N:o 3016/95 muuttamisesta



Virallinen lehti nro L 190 , 31/07/1996 s. 0020 - 0020



KOMISSION ASETUS (EY) N:o 1525/96, annettu 30 päivänä heinäkuuta 1996, yhteisön tariffikiintiöiden avaamisesta CN-koodeihin 0104 10 30, 0104 10 80, 0104 20 90 ja 0204 kuuluville lampaille, vuohille, lampaanlihalle ja vuohenlihalle vuodeksi 1996 annetun asetuksen (EY) N:o 3016/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden jäsenvaltioiden sekä Bulgarian tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94 (1) ja erityisesti sen 1 artiklan, sekä katsoo, että Bulgarian kanssa tehdyn Eurooppa-sopimuksen liitteessä XIII a (2) määrätään etuuskohteluun perustuvan suunnitelman mukaiset lampaiden, vuohien, lampaanlihan ja vuohenlihan sallitut tuontimäärät tariffikiintiöiden rajoissa; nämä kiintiöt avattiin vuodeksi 1996 komission asetuksessa (EY) N:o 3016/95 (3), sellaisena kuin se on viimeksi muutettuna asetuksella (EY) N:o 1225/96 (4), Eurooppa-sopimuksessa Bulgarialle sallitaan myös mahdollisuus vaihtaa rajoitettuja määriä elävien eläimien tuonnista lihan tuontiin; Bulgaria on pyytänyt yhteisöä vaihtamaan luullisen lihan teuraspainona ilmaistuna 1 000 tonnia eläviä eläimiä, joiden vienti yhteisöön on sallittu vuonna 1996, 1 000 tonniin lihaa; tämä vaihtaminen koskee ainoastaan rajoitettua osuutta Bulgariasta peräisin olevien tuotteiden määristä, jotka voidaan tuoda yhteisöön yhteisön tariffikiintiöiden rajoissa, ja sen vuoksi se olisi hyväksyttävä, tämän vuoksi on tarpeen tarkistaa asetuksen (EY) N:o 3016/95 liitteessä II Bulgarialle määrättyjä määriä, siten kuin niitä on tarkistettu asetuksella (EY) N:o 1225/96, ja tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3016/95 liitteessä II Bulgariaa koskeva elävien eläinten määrä määrällä "1 123" ja Bulgariaa koskeva lihan määrä määrällä "2 640". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 368, 31.12.1994, s. 5 (2) EYVL N:o L 358, 31.12.1994, s. 3 (3) EYVL N:o L 314, 28.12.1995, s. 35 (4) EYVL N:o L 161, 29.6.1996, s. 71
KOMISSION ASETUS (EY) N:o 1567/96, annettu 2 päivänä elokuuta 1996, CN-koodiin 1003 00 90 kuuluvaa tuotetta koskevan vientimaksun vahvistamisesta varten annetun asetuksen (EY) N:o 291/96 kumoamisesta



Virallinen lehti nro L 193 , 03/08/1996 s. 0026 - 0026



KOMISSION ASETUS (EY) N:o 1567/96, annettu 2 päivänä elokuuta 1996, CN-koodiin 1003 00 90 kuuluvaa tuotetta koskevan vientimaksun vahvistamisesta varten annetun asetuksen (EY) N:o 291/96 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 16 artiklan, sekä katsoo, että komission asetuksessa (EY) N:o 291/96 (3) vahvistetaan ohran vientimaksu, markkinaedellytykset, jotka ovat johtaneet ohran vientimaksun käyttöön ottamiseen, eivät enää täyty, niihin liittyvä maksu olisi poistettava, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetus (EY) N:o 291/96 on kumottu. 2 artikla Tämä asetus tulee voimaan 3 päivänä elokuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä elokuuta 1996. Komission puolesta Christos PAPOUTSIS Komission jäsen (1) EYVL N:o L 181, 1.7.1992, s. 21 (2) EYVL N:o L 126, 24.5.1996, s. 37 (3) EYVL N:o L 38, 16.2.1996, s. 1
KOMISSION ASETUS (EY) N:o 1443/96, annettu 23 päivänä heinäkuuta 1996, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 186 , 25/07/1996 s. 0006 - 0011



KOMISSION ASETUS (EY) N:o 1443/96, annettu 23 päivänä heinäkuuta 1996, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on muutettuna asetuksella (ETY) N:o 2454/93 (2), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93, sellaisena kuin se on viimeksi muutettuna asetuksella (EY) N:o 482/96 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 26 päivänä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1996. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 70, 20.3.1996, s. 4 LIITE >TAULUKON PAIKKA>
Komission asetus (EY) N:o 1434/96, annettu 23 päivänä heinäkuuta 1996, tiettyjen viinien tislauksesta saatujen tuotteiden myyntikulujen ennakkomaksun vahvistamisesta vuodeksi 1997



Virallinen lehti nro L 184 , 24/07/1996 s. 0024 - 0024



KOMISSION ASETUS (EY) N:o 1434/96, annettu 23 päivänä heinäkuuta 1996, tiettyjen viinien tislauksesta saatujen tuotteiden myyntikulujen ennakkomaksun vahvistamisesta vuodeksi 1997 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 37 artiklan 2 kohdan, sekä katsoo, että asetuksen (ETY) N:o 822/87 35 ja 36 artiklassa tarkoitettujen viinien tislauksesta saatavien alkoholijuomien osalta Euroopan maatalouden ohjaus- ja tukirahasto (EMOTR) ottaa vastatakseen ainoastaan myynnistä aiheutuvat kulut; tämän vuoksi on vahvistettava kyseisten tuotteiden myyntikulujen ennakkomaksu ottaen huomioon asetuksen (ETY) N:o 822/87 39 artiklassa tarkoitetusta tislauksesta saatavia alkoholijuomia koskeva vastaavanlainen vähennys, ON ANTANUT TÄMÄN ASETUKSEN: 1 artikla Asetuksen (ETY) N:o 822/87 35 ja 36 artiklassa säädettyjen tislauksesta saatavien tuotteiden myyntikulujen ennakkomaksu määritetään soveltamalla tiettyä kerrointa interventioelinten tekemien ostojen arvoon. Kyseiseksi kertoimeksi vahvistetaan 0,70 varainhoitovuodeksi 1997. 2 artikla Näin määräytyvien menojen määristä on toimitettava tieto komissiolle komission asetuksen (ETY) N:o 296/96 (3) mukaisesti laadittujen ilmoitusten yhteydessä. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 148, 30.6.1995, s. 31 (3) EYVL N:o L 39, 17.2.1996, s. 5